# Príkaz ministra č. 66/2020,

# ktorým sa mení a dopĺňa príkaz ministra č. 54/2013 na poskytovanie dotácií zo štátneho rozpočtu v oblasti práce s mládežou

Gestorský útvar: Sekcia  stredných škôl a celoživotného vzdelávania tel.: 59296 820   
ev. č.: 2020/20109:1-A2200

Minister školstva, vedy, výskumu a športu podľa čl. 11 písm. f) druhého bodu Organizačného poriadku Ministerstva školstva, vedy, výskumu a športu Slovenskej republiky v súlade so zákonom č. 282/2008 Z. z. o podpore práce s mládežou a o zmene a doplnení zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov vydáva tento príkaz:

**Čl. 1**

Príkaz ministra č. 54/2013 na poskytovanie dotácií zo štátneho rozpočtu v oblasti práce s mládežou sa mení a dopĺňa takto:

1. V názve prílohy sa číslo „2020“ nahrádza číslom „2021“.
2. V prílohe čl. 1 ods. 1 sa číslo „2020“ nahrádza číslom „2021“.
3. V prílohe čl. 1 odsek 3 znie:

„3) Príslušnou sekciou sa na účely Programov rozumie organizačný útvar ministerstva, ktorý má v pôsobnosti prácu s mládežou.“.

1. V prílohe sa článok 1 dopĺňa odsekom 5, ktorý znie:

„(5) Dotáciu pre oblasť práce s mládežou možno poskytnúť aj mimo Programov, ak sa poskytuje na účel podľa § 15 ods. 1 zákona. Pri poskytovaní dotácie pre oblasť práce s mládežou mimo Programov sa postupuje podľa článkov 12, 13 a článku 14 ods. 1 a ods. 3 až 5. Hodnotiteľov pre potreby vyhodnotenie žiadosti mimo Programov vyberá organizačný útvar ministerstva, ktorý zabezpečuje poskytnutie dotácie. Hodnotiteľom sa môže stať fyzická osoba, ktorá preukáže odbornosť v oblasti, na ktorú sa výzva zameriava.“.

1. V prílohe čl. 3 ods. 1 písm. c) sa slová „aktuálnej národnej stratégie pre mládež,2“ nahrádzajú slovami „stratégie SR pre mládež na roky 2014-2020,“.

Poznámka pod čiarou k odkazu 2 sa vypúšťa.

1. V prílohe čl. 3 ods. 1 písm. d) sa slová „stratégie EURÓPA 2020 podporou mladej generácie ako základu modernej, vedomostnej a na znalostiach založenej spoločnosti“ nahrádzajú slovami „Stratégie Rady Európy pre mládež do roku 2030“.
2. V prílohe poznámka pod čiarou k odkazu 4 znie:

„4) Stratégia Európskej Únie pre mládež na roky 2019-2027.“.

1. V prílohe čl. 3 ods. 1 písm. f) sa slová „Odporúčania Rady z 22. apríla 2013 o zavedení záruky pre mladých5, a to najmä v oblasti ďalšieho vzdelávania“ nahrádzajú slovami „Odporúčania Rady z 30. októbra 2020 o moste k pracovným miestam - posilnení záruky pre mladých ľudí5)“.

Poznámka pod čiarou k odkazu 5 znie:

„5) Úradný vestník Európskej únie C372/1 zo dňa 4.11.2020.“.

1. V prílohe čl. 3 sa odsek 1 dopĺňa písmenom h), ktoré znie:

„h) prispievať k napĺňaniu Odporúčania CM/Rec(2017)4 Výboru ministrov členským štátom o práci s mládežou z 31. mája 2017.“.

1. V prílohe čl. 10 odsek 2 znie:

„2) Programy sa finančne zabezpečujú prostredníctvom rozpočtu príslušnej sekcie.“.

1. V prílohe čl. 12 ods. 1 druhej vete sa slová „príslušného odboru“ nahrádzajú slovami „príslušnej sekcie“.
2. V prílohe čl. 14 ods. 4 druhej vete sa slová „riaditeľa príslušného odboru ministerstva“ nahrádzajú slovami „generálneho riaditeľa príslušnej sekcie“.

**Čl. 2  
Účinnosť**

Tento príkaz ministra nadobúda účinnosť 22. decembra 2020.

**minister**